section_heading: Neuspjeh MZ
paragraph_text: Uslijedilo je priznanje BiH od EZ-a i SAD-a, 6. i 7. travnja 1992., te primanje BiH u UN 22. svibnja. Nakon međunarodnog priznanja, u Sarajevu je 10. travnja održan nastavak pregovaračkih sastanaka. Bošnjaci su tada iskazali da nemaju nikakvog interesa da se ustroj BiH temelji na konstitutivnim jedinicima. Nasuprot njima, Srbi su procijenili da vrijeme radi protiv njih te da pregovorima neće ostvariti svoje megalomanske ciljeve. Shvativši uzaludnost pregovora, Srbi su tada krenuli u realizaciju svojih teritorijalnih želja pomoću nasilja. Također dolazi do zahlađenja u odnosima političkog vodstva Hrvata i Bošnjaka. Ipak, njih je tada još čvrsto vezao interes obrane od zajedničkog neprijatelja, tako da su politička razilaženja oko ustroja BiH privremeno postala drugorazredna tema. mini|[[Rat u Bosni i Hercegovini#Otvorena velikosrpska agresija|Linije bojišnice nakon prve faze rata